VM i ishockey 2017 (kvinder)

Verdensmesterskabet i ishockey for kvinder 2017 var det 20. VM i ishockey for kvinder, og mesterskabet, som blev arrangeret af International Ice Hockey Federation, blev afviklet i seks niveauopdelte turneringer.

Det egentlige verdensmesterskab (tidligere kaldt "A-VM") blev spillet i Plymouth, Michigan, USA i perioden 31. marts - 7. april 2017 med deltagelse af otte hold. Mesterskabet blev vundet af USA, som dermed vandt VM-titlen for fjerde gang i træk og ottende gang i alt, men det var første gang, at de amerikanske kvinder vandt mesterskabet på hjemmebane. I finalen vandt USA over Canada med 3-2 efter sudden death. Stillingen efter ordinær spilletid var 2-2, og kampen blev afgjort af Hilary Knights scoring efter 10:17 af den forlængede spilletid. Bronzemedaljerne gik til Finland efter en 8-0-sejr i bronzekampen over overraskelsen Tyskland, der spillede sit første VM efter oprykning fra 1. division gruppe A. Fjerdepladsen var Tysklands bedste VM-placering indtil da, idet holdet som bedste resultat tidligere havde opnået tre femtepladser.

De lavere rangerende VM-turneringer blev spillet på forskellige terminer i løbet af sæsonen 2016-17:

Topdivisionen 

Topdivisionen (tidligere kaldt "A-VM") blev spillet i Plymouth, Michigan, USA i 31. marts - 7. april 2017 med deltagelse af otte hold. Turneringens deltagere var de syv bedst placerede hold ved VM i 2016 samt vinderen af 1. division gruppe A ved VM 2016.

Arenaer 
 USA Hockey Arena 1
 USA Hockey Arena 2

Indledende runde 

De otte hold spillede først en indledende runde i to grupper med fire hold. I gruppe A spillede de fire højst rangerede hold, og fra denne gruppe gik de to bedst placerede hold direkte videre til semifinalerne, mens de to andre hold gik videre til kvartfinalerne. I gruppe B spillede holdene rangeret som nr. 5-8 om de to sidste pladser i kvartfinalerne. Holdene, der sluttede som nr. 3 og 4 i gruppe B, gik videre til nedrykningskampene.

Gruppe A

Gruppe B

Nedrykningsrunde 

De to hold, der sluttede som nr. 3 og 4 i gruppe B, Schweiz og Tjekkiet, spillede om at undgå nedrykning til 1. division gruppe A. Opgøret blev spillet bedst af tre kampe og blev vundet af Schweiz med 2-1 i kampe. Dermed rykkede Tjekkiet ned igen efter to sæsoner i den bedste division.

Finalekampe 

Finalekampene havde deltagelse af de fire hold fra gruppe A og de to bedste hold fra gruppe B. Holdene fra gruppe B og nr. 3 og 4 fra gruppe A begyndte slutspillet i kvartfinalerne, mens nr. 1 og 2 fra gruppe A først indtrådte i semifinalerne. Alle kampene i slutspillet blev spillet i USA Hockey Arena 1, bortset fra kampen om 5.- og 6.-pladsen, som spilledes i USA Hockey Arena 2.

Medaljevindere

Hædersbevisninger 

Turneringens mest værdifulde spiller, valgt af turneringsledelsen.

Bedste spiller på hver position, valgt af turneringsledelsen.

All star-hold, valgt af medierne.

1. division gruppe A 

1. division gruppe A er næstbedste niveau i VM-hierarkiet. Turneringen bliver afviklet i Graz, Østrig i perioden 15. - 21. april 2017 med deltagelse af seks hold, der spiller en enkeltturnering alle-mod-alle om én plads til kvalifikationskampene om oprykning til topdivisionen, og om at undgå én nedrykningsplads til 1. division gruppe B. Turneringen blev vundet af nedrykkerne Japan, mens nedrykningspladsen blev besat af Frankrig.

1. division gruppe B 

1. division gruppe B er tredje niveau i VM-hierarkiet. Turneringen bliver afviklet i Katowice, Polen i perioden 8. - 14. april 2017 med deltagelse af seks hold, der spiller en enkeltturnering alle-mod-alle om én oprykningsplads til 1. division gruppe A, og om at undgå én nedrykningsplads til 2. division gruppe A. Oprykningspladsen gik til Slovakiet, som dermed rykkede op igen efter blot én sæson i 1. division gruppe B, mens nedrykningspladsen blev besat af værtslandet Polen, der rykkede ned i 2. division gruppe A efter kun én sæson på dette niveau.

2. division gruppe A 

2. division gruppe A var fjerde niveau i VM-hierarkiet. Turneringen blev afviklet i to arenaer i Gangneung, Sydkorea i perioden 2. - 8. april 2017 med deltagelse af seks hold, der spillede en enkeltturnering alle-mod-alle om én oprykningsplads til 1. division gruppe B, der blev besat af værtslandet Sydkorea, og om at undgå én nedrykningsplads til 2. division gruppe B, og nedrykningspladsen gik til Australien.

2. division gruppe B 

2. division gruppe B var femte niveau i VM-hierarkiet. Turneringen blev afviklet i Akureyri, Island i perioden 27. februar - 5. marts 2017 med deltagelse af seks hold, der spillede en enkeltturnering alle-mod-alle om én oprykningsplads til 2. division gruppe A, der blev besat af Mexico, og om at undgå én nedrykningsplads til kvalifikationen til 2. division gruppe B. Nedrykningspladsen gik til Rumænien, der dermed rykkede ned i sjettebedste niveau igen blot ét år efter at være rykket op.

Kvalifikation til 2. division gruppe B 

Kvalifikation til 2. division gruppe B var sjette og laveste niveau i VM-hierarkiet. Turneringen blev afviklet i Taipei, Taiwan i perioden 12. - 17. december 2016 med deltagelse af fem hold, der spillede en enkeltturnering alle-mod-alle om én oprykningsplads til 2. division gruppe B. Taiwan deltog i VM for kvinder for første gang nogensinde, mens Belgien vendte tilbage til VM-systemet efter et års fravær. Og sejren blev et opgør mellem de to nye hold, hvor det blev afgørende, at Taiwan i turneringens sidste kamp besejrede Belgien med 2-1 og dermed sikrede sig førstepladsen og oprykning til 2. division gruppe B.

Kilder / eksterne henvisninger 
 International Ice Hockey Federation 
 2017 Ice Hockey Women's World Championship 
 2017 IIHF ICE HOCKEY WOMEN'S WORLD CHAMPIONSHIP Div. I Group A 
 2017 IIHF ICE HOCKEY WOMEN'S WORLD CHAMPIONSHIP Div. I Group B 
 2017 IIHF ICE HOCKEY WOMEN'S WORLD CHAMPIONSHIP Div. II Group A 
 2017 IIHF ICE HOCKEY WOMEN'S WORLD CHAMPIONSHIP Div. II Group B 
 2017 IIHF ICE HOCKEY WOMEN'S WORLD CHAMP. Div. II Gr. B Qual.

Noter 

Ishockey i 2017
2017 (kvinder)
Ishockey for kvinder
Ishockey i USA
Ishockey i Østrig
Ishockey i Polen
Ishockey i Sydkorea
Ishockey i Island
Ishockey i Taiwan